Legal Document

Category: 337

Text:
8. ΑΠΟΦΑΣΙΣ ΥΠΟΥΡΓΟΥ ΕΘΝ.ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 62304 της 24/26 Μαΐου 1972 (ΦΕΚ Β' 377) Περί εγκρίσεως του Κανονισμού οργανώσεως και λειτουργίας της Υγειονομικής Περιθάλψεως Φοιτητών του Πανεπιστημίου Πατρών. Έχοντες υπ' όψιν τας διατάξεις του άρθρ. 2 παρ. 2 του Ν.Δ/τος υπ' αριθ. 927/1971 (ΦΕΚ 141 Α) «περί παροχής υγειονομικής περιθάλψεως εις τους φοιτητάς ανωτάτων τινων εκπαιδευτικών ιδρυμάτων», εν συνδυασμώ προς τας διατάξεις του υπ' αριθ. 135/ 1972 Β.Δ/τος (ΦΕΚ 32-Α') «περί της παρεχομένης υγειονομικής περιθάλψεως εις φοιτητάς ανωτάτων τινων εκπαιδευτικών ιδρυμάτων» και την υπ' αριθ. 3700/9.5.1972 πρότασιν του Πανεπιστημίου Πατρών (απόφασις της Διοικούσης αυτού Επιτροπής 68/25.4.1972), αποφασίζομεν : Εγκρίνομεν τον Εσωτερικόν Κανονισμόν παροχής υγειονομικής περιθάλψεως προς τους φοιτητάς του Πανεπιστημίου Πατρών, έχοντα ως ακολούθως: Παρεχομένη υγειονομική περίθαλψις Άρθρ.1.-1.Η υπό του Ν.Δ/τος υπ' αριθ. 927/1971 προβλεπομένη υγειονομική περίθαλψις, ήστινος, η έκτασις καθορίζεται δια των διατάξεων του υπ' αριθ. 135/1972 Β.Δ/τος, παρέχεται προς τους δικαιούχους ταύτης φοιτητάς, περί ων το άρθρ. 8 του Βασιλικού τούτου Δ/τος δια του ιατρείου της Σχολής ή μερίμνη αυτής κατά τα οριζόμενα εν ταις προμνησθείσαις διατάξεσι και τα διαλαμβανόμενα εν τη παρούση αποφάσει. 2.Η ανωτέρω περίθαλψις παρέχεται εν τη πόλει των Πατρών, εις περίπτωσιν δε ειδικών τινων παθήσεων, καθ' ας δεν είναι εφικτή η παροχή υγειονομικής περιθάλψεως εν τη πόλει ταύτη, παραπέμπονται οι ασθενείς φοιτηταί, κατόπιν γνωματεύσεως του ιατρού του Πανεπιστημίου, εις Πανεπιστημιακά Νοσοκομεία, εις νοσηλευτικά ιδρύματα, υπαγόμενα εις τας διατάξεις του Ν.Δ. 2592/1953 «περί οργανώσεως της Ιατρικής Αντιλήψεως», ως και εις τα συμβεβλημένα μετά του Δημοσίου τοιαύτα, των πόλεων Αθηνών και Πατρών. Οργάνωσις Υγειονομικού Γραφείου Άρθρ.2.-1.Δια την οίκοι και εν τω ιατρείω της Σχολής υγειονομικήν περίθαλψιν των φοιτητών προσλαμβάνεται, επί συμβάσει, κατόπιν αποφάσεως της Διοικούσης Επιτροπής ιατρός παθολόγος, όστις μεριμνά δια την καλήν λειτουργίαν του ως άνω ιατρείου. (Αντί της σελ. 626,03) Σελ. 626,03(α) Τεύχος 460 – Σελ. 79 Πανεπιστήμιο Πατρών 31.Ζ.α.7-8 7 2.Κατόπιν αποφάσεως της Διοικούσης Επιτροπής το Πανεπιστήμιον δύναται να συμβάληται μετά ιατρών λοιπών ειδικοτήτων, φαρμακοποιών, ιατρικών εργαστηρίων δια παρακλινικάς και εργαστηριακάς εξετάσεις, εφ' όσον δεν καθίσταται δυνατή η διενέργεια των σχετικών ιατρικών εξετάσεων και της παροχής εν γένει υγειονομικής περιθάλψεως υπό των εξωτερικών ιατρείων και εργαστηρίων των νοσηλευτικών ιδρυμάτων του άρθρ. 1 του Ν.Δ. 927/ 1971, προς α κατά κανόνα δέον να παραπέμπωνται οι φοιτηταί. 3.Αι σχετικαί συμβάσεις δέον απαραιτήτως να διαλαμβάνωσι την χρονικήν διάρκειαν της προσλήψεως και την αμοιβήν των προσλαμβανομένων, προκειμένου δε περί του παθολόγου ιατρού λεπτομερώς, τον χρόνον της καθ' εκάστην ημέραν εν τω ιατρείω του Πανεπιστημίου απασχολήσεώς του. 4.Την δια την υγειονομικήν περίθαλψιν των φοιτητών απαιτουμένην υπηρεσιακήν αλληλογραφία και λοιπήν υπηρεσίαν αναλαμβάνουν κατά την πρώτην εφαρμογήν του παρόντος οι εν τω Πανεπιστημίω υπηρετούντες υπάλληλοι. Καθήκοντα του ιατρού του Πανεπιστημίου Άρθρ.3.-Μεταξύ των καθηκόντων του ιατρού του Πανεπιστημίου διαλαμβάνονται, πλην εκείνων άτινα προκύπτουν εκ της εφαρμογής του παρόντος Κανονισμού και τα ακόλουθα: α.Η παροχή Ιατρικών συμβουλών προς τους φοιτητάς. β.Ο εμβολιασμός των φοιτητών, οσάκις, ούτος απαιτείται και η χορήγησις σχετικών βεβαιώσεων. γ.Η υγειονομική ιατρική εξέτασις των κατ' έτος το πρώτον εγγραφομένων εις το Πανεπιστήμιον φοιτητών. δ.Η υγειονομική επιθεώρησις των αιθουσών, γραφείων, του εστιατορίου και της Λέσχης των φοιτητών, των προαυλίων και λοιπών κοινοχρήστων χώρων του Πανεπιστημίου, η υπόδειξις παντός μέτρου διασφαλίζοντος την υγείαν των φοιτητών και η παρακολούθησις εφαρμογής των εισηγήσεών του, του επόπτου κτιρίων του Πανεπιστημίου, υποχρεουμένου, όπως μεριμνά δια την εκτέλεσιν των υπό του ιατρού υποδεικνυομένων υγειονομικών μέτρων. ε.Η τήρησις μητρώου ασθενούντων φοιτητών, μητρώου υγειονομικών επιθεωρήσεων κτιρίων της Σχολής και ειδικού βιβλίου εμβολιασμών φοιτητών. ς.Η γραπτή εισήγησις προς την Διοικούσαν Επιτροπήν του Πανεπιστημίου περί των απαιτουμένων δαπανών υγειονομικής περιθάλψεως φοιτητών. ζ.Η υπόδειξις εγκαίρου προμηθείας των δια την λειτουργίαν του ιατρείου απαιτουμένων φαρμάκων και ιατρικών ειδών και η φύλαξις αυτών. Σελ. 626,04 (α) Τεύχος 460 – Σελ. 80 Ιατρική περίθαλψις φοιτητών Άρθρ.4.-1.Η ιατρική περίθαλψις παρέχεται δι' εξετάσεως των δεομένων ταύτης φοιτητών υπό του ιατρού του Πανεπιστημίου εν τω ιατρείω αυτού ή εν τω οίκω του ασθενούντος φοιτητού ή εν τω ιδιωτικώ ιατρείω του ως άνω ιατρού. 2.Οι ελαφρώς ασθενούντες φοιτηταί και έχοντες ανάγκην ιατρικής συνδρομής δύνανται να προσέρχονται καθ' εκάστην και κατά τας καθωρισμένας ώρας εν τω ιατρείω του Πανεπιστημίου, ένθα εξετάζονται υπό του ιατρού επί τη επιδείξει της φοιτητικής αυτών ταυτότητος. 3.Οι βαρύτερον πάσχοντες υποχρεούνται όπως ειδοποιώσιν εγκαίρως περί της ασθενείας των τον ιατρόν, γνωστοποιούντες άμα την ακριβή αυτών διεύθυνσιν κατοικίας και το επείγον ή οι της αιτουμένης οίκοι ιατρικής επισκέψεως. 4.Ο Ιατρός υποχρεούται να μεταβαίνη αυθημερόν και άνευ καθυστερήσεως εις την οικίαν των κατά τα ανωτέρω ειδοποιούντων φοιτητών, κατά προτεραιότητα των εχόντων επείγουσαν ανάγκην αμέσου ιατρικής βοηθείας και να παρέχη αυτοίς την δέουσαν ιατρικήν συνδρομήν ως και τα αναλογούντα φάρμακα, δια συνταγών. 31.Ζ.α.8 Πανεπιστήμιο Πατρών 8 Νοσοκομειακή περίθαλψις Άρθρ.5.-1.Εάν κατά την συμφώνως προς τας διατάξεις του προηγουμένου άρθρου ιατρικήν εξέτασιν διαπιστωθή ότι ο ασθενών φοιτητής στερείται της αναγκαιούσης οικογενειακής επιμελείας, παραπέμπεται ούτος, μερίμνη του ιατρού του Πανεπιστημίου και κατόπιν αποφάσεως της Διοικούσης αυτού Επιτροπής εις τι των εν παρ. 2 του άρθρ. 1 του παρόντος διαλαμβανομένων νοσηλευτικών ιδρυμάτων. Εν ειδικαίς περιπτώσεσι δύναται ο φοιτητής να παραπέμπηται εις ιατρόν συγκεκριμένης ειδικότητος, κατ' αρχήν συμβεβλημένον μετά του Δημοσίου. 2.Εις εξαιρετικάς περιπτώσεις, λόγω της σοβαρότητος της ασθενείας φοιτητού, δύναται να παραπέμπηται ούτος εις νοσηλευτικόν Ίδρυμα υπό μόνου του ιατρού Πανεπιστημίου, του τελευταίου υποχρεουμένου, όπως ενημερώση περί της τοιαύτης ενεργείας του την Διοικούσαν Επιτροπήν. Δια τας αυτάς περιπτώσεις και ελλείψει νοσηλευτικών ιδρυμάτων περί ων η παρ. 2 του άρθρ. 1 της παρούσης επιτρέπεται κατ' εξαίρεσιν η εισαγωγή φοιτητού εις ιδιωτικάς κλινικάς προς νοσηλείαν εν τη Ββ' θέσει. 3.Εις κατεπείγουσας περιπτώσεις επιτρέπεται η παραπομπή ασθενούντος φοιτητού εις νοσοκομείον, κατά προτίμησιν των εν παρ. 1 του παρόντος άρθρου αναφερομένων, υπό ιδιώτου ιατρού. Δια την καταβολήν εις τούτον ιατρικής επισκέψεως εκδίδεται εκ των υστέρων παρά του ιατρού του Πανεπιστημίου ειδικόν παραπεμπτικόν, θεωρημένον υπό του Γραμματέως της οικείας Σχολής του Πανεπιστημίου, δι' ου δικαιολογείται η έκτακτος ανάγκη χρησιμοποιήσεως ιδιώτου ιατρού. Τα ανωτέρω ισχύουσι και δια τας περιπτώσεις φοιτητών, τυχόντων κατεπείγουοαν υγειονομικήν περίθαλψιν εκτός Πατρών, συμφώνως προς τας διατάξεις του άρθρ. 8 παρ. 5 του υπ' αριθ. 135/1972 Β.Δ/τος. 4.Εις τας περιπτώσεις των προηγουμένων υπ' αριθ. 2 και 3 παραγράφων δέον να ειδοποιήται η Διοικούσα Επιτροπή του Πανεπιστημίου Πατρών μερίμνη του φοιτητού ή του κηδεμόνος αυτού ή του οικείου νοσηλευτικού ιδρύματος, εντός 48 ωρών από της εισαγωγής του φοιτητού εις νοσοκομείον. Φαρμακευτική περίθαλψις Άρθρ.6.-1.Τα υπό του ιατρού του Πανεπιστημίου οριζόμενα κατά περίπτωσιν ασθενείας φοιτητού φάρμακα αναγράφονται επί ειδικών συνταγολογίων, εν οις τίθεται το ονοματεπώνυμον του φοιτητού και ο αριθμός της φοιτητικής αυτού ταυτότητος, θεωρούνται δε εν συνεχεία υπό του Γραμματέως της οικείας Σχολής ως προς το ποσόν συμμετοχής ή μη του φοιτητού επί της αξίας των φαρμάκων, (άρθρ. 3 του υπ' αριθ. 135/1972 Β.Δ/τος). 2.Πάσα συνταγή εκδιδομένη λόγω εκτάκτου ανάγκης παρ' ιδιώτου ιατρού αντικαθίσταται εντός τεσσαράκοντα οκτώ ωρών από της εκδόσεώς της δια της υπό της ανωτέρω παραγράφου προβλεπομένης συνταγής, εν αρνητική δε περιπτώσει το αντίτιμον των φαρμάκων καταβάλλεται εξ ολοκλήρου υπό του φοιτητού. 3.Αι συνταγαί εκτελούνται εις τα μετά του Πανεπιστημίου Πατρών συμβεβλημένα Φαρμακεία, οι δε φοιτηταί υπογράφωσι ταύτας κατά την παραλαβήν των φαρμάκων. Παρακλινικαί και εργαστηριακαί εξετάσεις Άρθρ.7.-1.Αι παρακλινικαί και εργαστηριακαί εξετάσεις εκτελούνται εις τα εξωτερικά ιατρεία και εις τα εργαστήρια των εν Πάτραις Κρατικών Νοσηλευτικών Ιδρυμάτων, ελλείψει δε ειδικοτήτων τινών εκ των ως άνω Ιδρυμάτων, παραπέμπονται οι φοιτηταί υπό του ιατρού του Πανεπιστημίου δι' εξέτασιν εις ιδιώτας ιατρούς ή ιδιωτικάς κλινικάς. 2.Αι παραγγελίαι των ως άνω εξετάσεων αναγράφονται υπό του ιατρού του Πανεπιστημίου επί ειδικών παραπεμπτικών, θεωρουμένων εκάστοτε υπό του Γραμματέως της οικείας Σχολής. Δαπάναι Υγειονομικής Περιθάλψεως Άρθρ.8.-1Αι δαπάναι ιατροφαρμακευτικής και νοσοκομειακής περιθάλψεως φοιτητών-απόρων Α' Κατηγορίας-μη ησφαλισμένων εις έτερον ασφαλιστικόν βαρύνουσι το Πανεπιστήμιον Πατρών εις περίπτωσιν καθ' ην δεν καταβάλλονται αύται υπό του Υπουργείου Κοινωνικών Υπηρεσιών. 2.Αι δαπάναι ιατροφαρμακευτικής και νοσοκομειακής περιθάλψεως φοιτητών-απόρων Β' και Γ' Κατηγορίας-μη ησφαλισμένων εις έτερον ασφαλιστικόν φορέα βαρύνουσι κατά τα 3/5 το Πανεπιστήμιον Πατρών εις περίπτωσιν καθ' ην δεν καταβάλλονται αύται υπό του Υπουργείου Κοινωνικών Υπηρεσιών. 3.Η κατά κατηγορίαν απορία των φοιτητών και η τυχόν ασφάλισις τούτων εις έτερον ασφαλιστικόν φορέα ελέγχεται κατ' έτος άμα τη εγγραφή αυτών δι' υποβολής εις την Γραμματείαν της οικείας Σχολής πιστοποιητικού απορίας και υπευθύνου δηλώσεως περί της τυχόν υγειονομικής ασφαλίσεως του φοιτητού. 4.Προκειμένου περί δαπανών φοιτητών, ησφαλισμένων αμέσως ή εμμέσως εις ετέρους ασφαλιστικούς φορείς, υφ' ων παρέχεται μόνον νοσοκομειακή περίθαλψις, αι δαπάναι δια την λοιπήν υγειονομικήν περίθαλψιν αυτών καταβάλλονται κατά τα 3/5 υπό του Πανεπιστημίου Πατρών δια περιπτώσεις μη διαλαμβανομένας εις τα άρθρ. 3 και επόμενα του υπ' αριθ. 135/ 1972 Β.Δ/τος, δι' ων καθορίζεται το ποσοστόν συμμετοχής εις τας δαπάνας υγειονομικής περιθάλψεως. Δια την νοσοκομειακήν περίθαλψιν των εν λόγω φοιτητών ισχύουσι τα οριζόμενα εν άρθρ. 3 του Ν.Δ. 927/ 1971. (Μετά την σελ. 626,04 (α) Σελ. 626,05 Τεύχος 460 – Σελ. 81 Πανεπιστήμιο Πατρών 31.Ζ.α.8 9 5.Αι δια την υγειονομικήν περίθαλψιν των φοιτητών απαιτούμεναι δαπάναι αποφασίζονται ή εγκρίνονται υπό της Διοικούσης Επιτροπής εντός του εγκρινομένου εκάστοτε ορίου εκτελέσεως της εν τω προϋπολογισμώ του Πανεπιστημίου αναγραφομένης σχετικής πιστώσεως (άρθρ. 4 του Ν.Δ. 927/1971). 6.Επί των ανωτέρω δαπανών απαιτείται έγγραφος εισήγησις του ιατρού όστις καλούμενος δύναται να μετέχη άνευ ψήφου κατά την οικείαν συνεδρίασιν της Διοικούσης Επιτροπής. 7.Αι πληρωμαί των κατά τα ανωτέρω εγκρινομένων δαπανών ενεργούνται δια κανονικών ενταλμάτων, εκδιδομένων υπό του Λογιστηρίου του Πανεπιστημίου κατά τα ισχύοντα και δια τας λοιπάς δαπάνας του Πανεπιστημίου Πατρών. Η παρούσα δημοσιευθήτω δια της Εφημερίδος της Κυβερνήσεως. Σελ. 626, 06 Τεύχος 460 - Σελ. 82 31.Ζ.α.8 Πανεπιστήμιο Πατρών 10